Politiet opfordrer vidner til at henvende sig på telefon 114.

Onsdag aften klokken 22:20 modtog Nordjyllands Politi en anmeldelse om skudafgivelse på Fridtjof Nansens Vej i Aalborg. Ifølge politiet er der bragt en 21-årig mand til hospitalet. - Der er foregået noget vold, som han er blevet ramt af, men han er nu udenfor livsfare, oplyser efterforskningsleder ved Nordjyllands Politi, Carsten Straszek, til TV2 Nord. -  Vi er derfor massivt til stede i området for at bevogte gerningsstedet, foretage nærmere undersøgelser, sikring af spor og afhøring af vidner mv, skriver Nordjyllands Politi på Twitter. Efterlyser vidner Anmeldelelsen kom fra en borger, som havde hørt brag og lyde fra slagsmål, oplyser efterforskningslederen til TV2 Nord. Indtil videre er der ikke gjort objektive fund, der bekræfter skudafgivelsen. Nordjyllands Politi opfordrer vidner til at henvende sig på tlf. 114, hvis de har set noget mistænkeligt i området ved Fridtjof Nansens Vej.